Severn Bridge

Severn Bridge je visutý most spájajúci Anglicko a Wales pri meste Bristol. Most je jedna z troch spojníc cez rieku Severn pri jej ústí. Most bol postavený v rokoch 1961 – 1966 a autormi jeho návrhu boli spoločnosti Mott, Hay and Anderson a Freeman Fox and Partners. Celý most je zložený zo štyroch spojených častí: Aust Viaduct – 157 m dlhý trámový viadukt s tromi rozpätiami. Zabezpečuje príjazd na visutý most z anglickej strany rieky Severn. Severn Bridge – hlavný visutý most. Celková dĺžka mosta je približne 1,6 km. Hlavné rozpätie je 988 m dlhé, dve bočné rozpätia sú 304,8 m dlhé. Dva pylóny sú 121,8 m vysoké. Mostovka sa nachádza 47 m nad hladinou rieky Severn. Po dokončení sa jeho hlavné rozpätie stalo tretím najdlhším mostným rozpätím v Európe (dlhšie mali len Ponte 25 de Abril a Forth Road Bridge). Beachley Viaduct – 745 m dlhý viadukt premosťujúci malý polostrov pri ústí rieky Wye, na ktorom sa nachádza dedina Beachley. Wye Bridge – zavesený most cez rieku Wye pri jej ústí do rieky Severn. Celková dĺžka mosta je 480 m, hlavné rozpätie má 234,5 m, dve bočné rozpätia sú 87 m dlhé. Dva pylóny sú 46 m vysoké. Pozri aj Second Severn Crossing Severn Tunnel Referencie Iné projekty Commons ponúka multimediálne súbory na tému Severn Bridge